Βιόλα ντα μπράτσο

Η βιόλα ντα μπράτσο (ιταλικά: viola da braccio) κρατιέται με τον βραχίονα στο ύψος του ώμου. Από αυτήν προέρχεται η οικογένεια των βιολιών. Τα βιολιά έχουν 4 χορδές κουρδισμένες σε πέμπτες, δεν έχουν τάστα, το αντηχείο συναντά το μπράτσο σε σχεδόν ορθή γωνία, έχει σχισμές σε σχήμα f, μικρά πλαϊνά, καμπυλωτή ράχη και εξοχές στις ακμές για μεγαλύτερη σταθερότητα. Ο ήχος είναι λαμπερός και φωτεινός. Η βιόλα ντα μπράτσο μαζί με την βιόλα ντα γκάμπα  αποτελούν τις δύο κατηγορίες που διακρίνονται τον 16ο αιώνα, σύμφωνα με τον τρόπο στήριξης. Η βιόλα ντα γκάμπα σε αντίθεση με την βιόλα ντα μπράτσο παίζεται ανάμεσα στα πόδια.

Κατηγορία:Έγχορδα μουσικά όργανα